Diari Oficial de la Generalitat Valenciana


Sumari del DOGV 4194, del 20-02-2002 (2002/1158)

Notificació a la senyora Encarnación Cambronero Gil. Expedient número 46-1G-91/1998/21 (VIVI-04813/604).
--------------------------------------------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1158


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Encarnación Cambronero Gil. Expedient número 46-1G-91/1998/21 (VIVI-04622/604). [2002/F1158]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a la senyora Encarnación Cambronero Gil, carrer La Farola, 12-14a (46756 Aldaia) la resolució del recurs d'alçada amb el número de referència interna R-289/2001.
  
Resolució
  
Examinat el recurs d'alçada formulat per la senyora Encarnación Cambronero Gil, contra la resolució del Servei Territorial d'Arquitectura i Habitatge de València en l'expedient de construcció número 46-1G-91/1998/21 (VIVI-04958/604).
  
Antecedents de fet
  
Primer. El senyor Javier Pello Sanchís, propietari de l'habitatge de protecció oficial situat a Aldaia, carrer La Farola núm. 12-1a, va presentar l'escrit de denúncia contra la promotora, senyora Encarnación Cambronero Gil, davant del Servei Territorial d'Arquitectura i Habitatge de València, per deficiències constructives en l'esmentat immoble, i s'envià un perit del dit organisme, que va emetre el corresponent informe pericial, i s'acordà la incoació d'expedient sancionador amb trasllat del corresponent plec de càrrecs.
  
Segon. L'instructor de l'expedient sancionador va dictar proposta de resolució en què, entenent provada la comissió d'una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, proposava la imposició d'una multa de 500.000 pessetes, així com la realització d'obres.
  
Tercer. El cap del Servei Territorial d'Arquitectura i Habitatge va dictar resolució en què, mantenint els fonaments de dret de la proposta, va acordar la imposició d'una sanció de 500.001 pessetes, sense l'obligació de realitzar determinades obres.
  
Quart. Contra la dita resolució, interposa recurs d'alçada la senyora Encarnación Cambronero Gil, amb les al·legacions que consten en aquest i que ací es donen per reproduïdes en benefici de la brevetat.
  
Fonaments de dret
  
Primer. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
Segon. El que disposen els articles 107, 110, 114, 115, i 117, de la LRJAP i PAC, quant a l'admissió i tramitació del recurs d'alçada.
  
Tercer. Sol·licita la recurrent, senyora Cambronero Gil, la reducció de la sanció a la seua quantia mínima, així com la condonació de la sanció d'acord amb de l'article 15 de la Llei 1/1997, de 21 de febrer.
  
El recurs ha de ser desestimat, perquè la sanció imposada ja ha sigut establida en la seua quantia mínima, d'acord amb la tipificació de la infracció imputada. Quant a la condonació parcial de la multa no procedeix ja que no s'ha imposat obligació de fer i no complir-se els requisits d'acord amb l'esmentat article 15 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per la senyora Encarnación Cambronero Gil, contra la Resolució del Servei Territorial d'Arquitectura i Habitatge de València de data 15 de juny de 2001, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.
  
València, 12 de novembre de 2001.- El director general d'Arquitectura i Habitatge: José María García Zarco.
  
Conselleria d'Obres Públiques,
  
Urbanisme i Transports